«Real» hujumchisi Krishtianu Ronaldu «Shaxtyor»ga qarshi bo‘lib o‘tgan o‘yinda penaltidan 2ta gol urishga muvaffaq bo‘ldi. Shu tariqa portugaliyalik futbolchi Chempionlar ligasida penaltidan urilgan gollar soni bo‘yicha rekord qayd etdi. U 11 marta 11 metrli nuqtadan darvozani ishg‘ol qilgan. Ronaldu bu ko‘rsatkich orqali Luish Figu va Ruud van Nistelroyni ortda qoldirdi. Bu futbolchilar 10 martadan penaltidan gol urishgan.